title: Manis Manesin
text: Suba ada atengah kapar kleponné telah kadaar, ciplakanné sayan ngadengang, I Tamped kilen-kilen, peluhné maselet. I Tamped ngangsehang naar kleponé lek jengah kakedekin. Limanné ngusapin peluh, angkihanné suba angseg-angseg baan wareg. Gobanné baag biing, basangné mrasa panes, lantas ngénggalan bangun. Ia nyleseh magedi tusing metolihan tekén timpal-timpalné. Timpal-timpalné mabriag kedek.